Կանխավճար ծառայության համար

Կանխավճար ծառայության համար, նախապես վճարում ծառայությունների համար։ Օրինակ ՝ փոստային նամականիշ, իրավաբանական ծառայություն, ճանապարհային վճարներ, հասարակական տրանսպորտի քարտեր, նվեր քարտեր։ Կանխավճարային տարբերակները կարող են զգալիորեն նվազեցնել ծախսերը, քանի որ դրանք հաճախորդներին թույլ են տալիս նախապես հետևել բյուջեի օգտագործմանը։
Ի տարբերություն այն ծառայությունների, որոնք հետվճարային են կամ պայմանագրային, կանխավճարային հաշիվները կարելի է ձեռք բերել կանխիկ։ Արդյունքում դրանք կարող են հաստատվել այն մարդկանց կողմից, ովքեր ունեն անձը հաստատող փաստաթուղթ և ցածր վարկային միավոր։ Կանխավճարային հաճախորդներ կարող են լինել անչափահասները, ներգաղթյալները, ուսանողները և ցածր եկամուտ ունեցող անձինք։

Կանխավճարային բջջային հեռախոսներ
Այս ծառայությունը հնարավորություն է տալիս  յուրաքանչյուրին գնել նոր (սովորաբար արագ և հեշտ ակտիվացման գործընթաց պահանջող) բջջային հեռախոս ցանկացած սուպերմարկետում կամ էլեկտրոնիկայի խանութում։ Վերացնելով պայմանագրային համակարգին բնորոշ բարդությունները՝ այս գործընթացը թույլ է տվել շատ արագ ավելացնել բջջային կապի օգտատերերի բազան։ Շատ երկրներում ծառայությունների այս տեսակը մեծ մասսայականություն վայելեց անմիջապես կիրառումից հետո։ Որոշ երկրներում, ինչպիսիք են Իտալիան և Մեքսիկան, կանխավճարային վճարումների մասնաբաժինը շուկայում կարող է հասնել 90%-ի։ Այլ երկրներում, ինչպիսիք են Ֆինլանդիան կամ Հարավային Կորեան, այս ցուցանիշը նվազում է մինչև մոտ 2%։ Նույնականացումից հետո սպառողին ներկայացվում է մնացորդը, քարտի վրա եղած ժամանակը, որից հետո հեռախոսը պատրաստ է օգտագործման։
Փոքր ընկերություններում պետք է զգուշանալ կասկածելի վճարներից, նման դեպքերում տոկոսադրույքները չափազանց ցածր են իրական լինելու համար։ Նրանք կարող են ունենալ թաքնված վճարներ, գովազդվող վճարներ, միացման վճարները, ամսական, շաբաթական, օրական վճարները կամ նույնիսկ սպասարկման վճարներ։ 
Օգտանունը, որը տրամադրվում է կանխավճարային ծառայությունների կողմից, վերջերս դարձել է իրավապահ մարմինների մտահոգության առարկա, որոնք այն համարում են հանցագործների և ահաբեկիչների անվտանգ ապաստարան։ Արդյունքում, մի շարք երկրներ, ներառյալ Ավստրալիան, Գերմանիան, Ինդոնեզիան, Ճապոնիան, Մալայզիան, Մոզամբիկը, Նորվեգիան, Սինգապուրը, Հարավային Աֆրիկան, Շվեյցարիան և Թաիլանդը, ընդունեցին օրենքներ, որոնք պահանջում են, որ բոլոր կանխավճարային հաճախորդները գրանցեն իրենց անձնական տվյալները իրենց բջջային օպերատորի կողմից։
Որոշ երկրներում օրենքը պահանջում է, որ հաճախորդները տեղեկացնեն իրենց բջջային օպերատորին կանխավճարային հեռախոսի մասին։
Ավստրալիայում կանխավճարային գրանցման քաղաքականությունը իրավապահ մարմինների ավելի մեծ նախաձեռնության մի մասն է, որը ներառում է հանրային համարների ինտեգրված տվյալների բազայի ստեղծում և պահպանում։

Էլեկտրաէներգիա 
1999 թվականին Տեխասը ապակարգավորեց էներգետիկ արդյունաբերությունը՝ առաջարկելելով էլեկտրամատակարարման ծառայություններ։ Արդյունքում, Տեխասից մի քանի ընկերություններ սկսեցին առաջարկել էլեկտրաէներգիայի համար կանխավճարի տարբերակ, իսկ մնացորդը գնում է կիլովատտ ժամի համար գանձված սակագնի դիմաց։ Այս համակարգը ներկայումս տարածված է Չինաստանում և Ինդոնեզիայում։

Ապահովագրություն
Ապահովագրավճարները սովորաբար վճարվում են ապահովագրության ժամանակաշրջանի սկզբում կամ դրանից առաջ, բայց երբեմն ապահովագրավճարը կարող է վճարվել մաս-մաս ապահովագրության ժամանակահատվածում։

Տես նաև 
 Վճարում

Արտաքին հղումներ 
 Privacy Rights and Prepaid Communications Services in Canada 
 Australia's Integrated Public Number Database scheme

Ծանոթագրություններ  

Փող
Բջջային կապ
Ֆինանսներ
Բիզնես